《贻韦居士诗》
南北朝·宇文毓

六爻贞遁世，三辰光少微。颍阳去犹远，沧洲遂不归。

风动秋兰佩，香飘莲叶衣。坐石窥仙洞，乘槎下钓矶。

岭松千仞直，岩泉百丈飞。聊登平乐观，遥想首阳薇。

傥能同四隐，来参余万机。

作者简介：（534—560）即宇文毓。北周皇帝。代郡武川人，鲜卑族，小名统万突。宇文泰长子。宇文护废孝闵帝宇文觉，迎立毓，称天王。后改称帝，年号武成。以明敏有识量，为宇文护所惮，被毒死。在位三年。庙号世宗。